Nicolien Sauerbreij

Nicolien Sauerbreij (født 31. juli 1979 i De Hoef, Utrecht) er en nederlandsk profesjonell snøbrettkjører. Hun vant OL-gull i parallellstorslalåm i Vancouver 2010.

Sauerbreij fikk sin første pallplassering i verdenscupen  i 2001 da ble nr 2 i parallellstorslalåm i Mont-Sainte-Anne. 15. september 2002 vant hun sin første verdenscupseier i parallellstorslalåm. i Chili, Valle Nevado.

Hun har totalt 7 verdenscupseire (pr 28.2.2010) og vant verdenscupen i parallellstorslalåm sammenlagt i sesongen 2007–2008.

Olympiske leker 
Under vinter-OL 2002 i Salt Lake City var Sauerbreij flaggbærer for det nederlandske laget. Hun var outsider til å vinne en medalje, men på grunn av bruk av feil smurning på snøbrettet klarte hun ikke å kvalifisere seg blant de 16 som fikk delta i utslagsfinalene.

Under lekene i Torino 2006 klarte hun å kvalifisere for utslagsfinalene, men tapte for tyske Amelie Kober, som senere tok sølvmedalje i konkurransen, til tross for at Kober falt i første omgang og startet andre omgang 1.5 sekund etter Sauerbreij. Sauerbreij kjørte rolig og sikkert for å trygge seieren, men tapte med 0.03 sekund på de siste metrene.

I Vancouver 2010 hadde Sauerbreij endelig suksess og vant gull i kvinnenes parallellslalåm. Dette var den første nederlandske OL-medalje på snø og OL-gull nr 100 for Nederland.

Referanser

Eksterne lenker 
 
  Offisiell hjemmeside
  Noen resultater på The-Sports.org

Nederlandske snøbrettkjørere
Olympiske mestere for Nederland
Deltakere for Nederland under Vinter-OL 2002
Snøbrettkjørere under Vinter-OL 2002
Deltakere for Nederland under Vinter-OL 2006
Snøbrettkjørere under Vinter-OL 2006
Medaljevinnere under Vinter-OL 2010
Deltakere for Nederland under Vinter-OL 2010
Snøbrettkjørere under Vinter-OL 2010
Deltakere for Nederland under Vinter-OL 2014
Snøbrettkjørere under Vinter-OL 2014
Personer fra De Ronde Venen
Fødsler i 1979
Olympiske medaljevinnere i snøbrett